Document ID: 32013D0749

PROVEDBENA ODLUKA KOMISIJE
оd 10. prosinca 2013.
o odobrenju Portugalu da upotrebljava određene približne procjene za izračun osnovice vlastitih sredstava od PDV-a
(priopćeno pod brojem dokumenta C(2013) 8689)
(Vjerodostojan je samo tekst na portugalskom jeziku)
(2013/749/EU, Euratom)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Ugovor o osnivanju Europske zajednice za atomsku energiju,
uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 13.,
budući da:
(1)
U skladu s člankom 377. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (2), Portugal može nastaviti izuzimati transakcije iz Priloga X. dijela B točki 2., 4., 7., 9., 10. i 13., u skladu s uvjetima koji se primjenjuju u toj državi članici 1. siječnja 1989.; te transakcije moraju se uzeti u obzir pri utvrđivanju osnovice sredstava od PDV-a.
(2)
Portugal je zatražio odobrenje Komisije da za izračun osnovice vlastitih sredstava od PDV-a upotrebljava određene približne procjene jer ne može točno izračunati osnovicu vlastitih sredstava od PDV-a za transakcije iz Priloga X. dijela B točke 10. Direktive 2006/112/EZ. Taj bi izračun vjerojatno uključivao neopravdane upravne izdatke u odnosu na učinak tih transakcija na ukupnu osnovicu vlastitih sredstava od PDV-a Portugala. Portugal može izraditi izračun upotrebljavajući približne procjene za tu kategoriju transakcija. Stoga Portugalu treba odobriti da za izračunavanje osnovice vlastitih sredstava od PDV-a upotrebljava približne procjene u skladu s člankom 6. stavkom 3. drugom alinejom Uredbe (EEZ, Euratom) br. 1553/89.
(3)
Zbog transparentnosti i pravne sigurnosti primjereno je vremenski ograničiti primjenjivost odobrenja.
(4)
Mjere predviđene ovom Odlukom u skladu su s mišljenjem Savjetodavnog odbora za vlastita sredstva,
DONIJELA JE OVU ODLUKU:
Članak 1.
Za izračunavanje osnovice vlastitih sredstava od PDV-a od 1. siječnja 2013. Portugalu se odobrava upotreba približnih procjena za sljedeće kategorije transakcija iz Priloga X. dijela B Direktive 2006/112/EZ:
Prijevoz putnika (točka 10.).
Članak 2.
Ova se Odluka primjenjuje od 1. siječnja 2013. do 31. prosinca 2017.
Članak 3.
Ova je Odluka upućena Portugalskoj Republici.
Sastavljeno u Bruxellesu 10. prosinca 2013.

Labels: 2
18
15
8